達且同知即席索芙蓉詩
作者：熊瑞
朝代：宋

paragraphs: 憶昔夢遊芙蓉城，城中仙子千娉婷。
霞舒云卷逞嬌媚，朵朵漢家尹與邢。
西風吹醒黄粱夢，帳暖香紅誰與共。
別來秋晚遇羣仙，猶記聯驂騎綵鳳。
太液池邊翡翠樓，金屏繡褥何風流。
那知鏡裏朱顔改，阿監青娥雪滿頭。
不必對花長太息，榮華俯仰成塵跡。
色空空色無了期，昨是今非又來日。